The Grey Hornbill | LekkeSlaap
The Grey Hornbill is 'n selfsorg-eenheid op die eienaar se perseel in Randburg, 'n welvarende woonbuurt in Johannesburg.
Dié bekoorlike eenheid het slaapplek vir 4 gaste in 2 slaapkamers wat elkeen 'n en suite-badkamer het. Die hoofslaapkamer het 'n koningingrootte-bed en die tweede slaapkamer het 2 enkelbeddens. Elke badkamer het 'n bad, stort, wasbak en toilet.
Die kombuis is met 'n yskas-vrieskas, 'n stoof, 'n oond, eetgerei, breekware en 'n wasmasjien toegerus. Die leefarea het 'n etenstafel met sitplek vir 6, 'n sitkamerstel en 'n TV.
Die eenheid lei uit na 'n loofryke tuin. Daar is veilige parkering op die perseel met afstandbeheerde toegang.
Dis naby die Netcare Olivedale Hospitaal, verskeie winkelsentrums, hospitale en ander besienswaardighede soos Monte Casino, Sandton City, Gold Reef City, die Sandton Konferensiesentrum en die Dome in Northgate.